अधिकारियों को लताड़ा, कहा- कुर्सियों पर जमे हैं जिम्मेदार; व्यवस्था संभालें, नहीं तो नोटिस जारी होंगे
मानसून से पहले जयपुर शहर की बिगड़ी सफाई व्यवस्था को लेकर मेयर मुनेश गुर्जर ने नाराजगी जाहिर की है। उन्होंने कहा कि जयपुर की सफाई व्यवस्था बद से बदतर हो चुकी है। शहर में जगह-जगह गंदगी पड़ी हुई है। सफाई व्यवस्था के नाम पर खानापूर्तिGujjar bid – officers frozen on chairs, action will be taken against the culprits
मानसून से पहले जयपुर शहर की बिगड़ी हुई सफाई व्यवस्था को लेकर मेयर मुनेश गुर्जर ने नाराजगी जाहिर की है। उन्होंने कहा कि जयपुर की सफाई व्यवस्था बद से बदतर हो चुकी है। शहर में जगह-जगह गंदगी पड़ी हुई है। सफाई व्यवस्था के नाम पर केवल खानापूर्ति हो रही है। वहीं मानसून से पहले अब तक नाला सफाई नहीं हुई है। जो जयपुर की जनता के लिए बारिश के दौरान बड़ी परेशानी का कारण बन सकती है।
इससे नाराज होकर मेयर ने अधिकारियों को जमकर लताड़ लगाई। मेयर ने बदहाल सफाई व्यवस्था के लिए अधिकारियों को जिम्मेदार ठहराया। वहीं जनता के सामने ही उन्हें सफाई व्यवस्था को चाक-चौबंद करने की नसीहत देते हुए कहा कि अगर सफाई व्यवस्था दुरुस्त नहीं हुई। तो अब आप पर कार्रवाई की जाएगी।
मेयर मुनेश गुर्जर ने कहा कि मैं जयपुर की सड़कों पर समस्याओं को जानने के लिए घूम रही हूं। वहीं दूसरी और अधिकारी कुर्सियों पर जमे हुए हैं। उन्हें आम जनता की समस्या के बारे में पता ही नहीं है। शहर के हालात बद से बदतर हो चुके हैं। सफाई व्यवस्था पूरी तरह से चौपट हो गई है। नाला सफाई अब तक पूरी नहीं हो पाई है। लेकिन अधिकारी सिर्फ जनता से जुड़ी फाइलों को रोक कर बैठे हुए हैं। जिसे बर्दाश्त नहीं किया जाएगा।
उन्होंने कहा कि जयपुर नगर निगम हेरिटेज की हर गली हर वार्ड को सुंदर और स्वच्छ बनाना मेरा सपना है। अगर कोई अधिकारी इसमें बाधा डालेगा, तो उसे नोटिस जारी किए जाएंगे। जिस जोन में मुझे गंदगी मिलेगी। उस डीसी और एक्सईएन को कमिश्नर नोटिस जारी करेंगे। कमिश्नर लेवल पर लापरवाही हुई तो मैं सरकार को कार्रवाई के लिए पत्र लिखूंगी। लेकिन लापरवाही और कामचोरी को किसी भी सूरत में बर्दाश्त नहीं किया जाएगा।
गुर्जर ने कहा कि हम जनप्रतिनिधि हैं। जिन्हें जनता सीधे तौर पर अपनी समस्या बताती है। इन्हीं समस्याओं को लेकर हमने पिछले दिनों भी आवाज उठाई थी। लेकिन अधिकारियों के कान में अब तक जू नहीं रेंगी है। इसलिए अब मैं पार्षदों के साथ शहर का दौरा कर आम जनता की समस्याओं को दूर करने की कोशिश करूंगी।